钦定古今图书集成/明伦汇编/氏族典/第507卷 > 《廖用贤尚友录》 > 谷浑
## 钦定古今图书集成/明伦汇编/氏族典/第507卷 > 《廖用贤尚友录》 > 谷浑

按《魏书谷浑传》：“浑字元冲，昌黎人也。父衮，仕慕容垂，
至广武将军。浑少有父风，任侠好气，以父母在，常自
退抑。晚乃折节受经业，遂览群籍。太祖时，以善隶书
为内侍左右。太宗世，迁前锋将军，给事东宫。世祖即
位，为中书侍郎，迁侍中，领仪曹尚书，赐爵濮阳公。浑
正直有操行，性不苟合，重旧故，不以富贵骄人。在官”
廉直。延和二年春卒，谥曰《文宣》。